Նունե Եսայանը թեև զգալիորեն չի երիտասարդացնի իշխանությունների ընտրազանգվածը, սակայն ավելի կարևոր ազդեցություն կունենա: «Վերջին շրջանում Նունե Եսայանին հաճախ տեսել ենք ոչ միայն ակնոցներով, այլ նաև «Ի՞նչ, ո՞րտեղ, ե՞րբ» ինտելեկտուալ հաղորդման տաղավարում կանգնած: Նունե Եսայանը որպես բրենդ հիմա 2%-ով ավելի շատ ասոցացվում է հենց ինտելեկտի հետ` կազմելով մեր շոու բիզնեսում աննախադեպ 4,5%», — ասաց բրենդաբան և բրենդագետ Արման Կոկակոլյանը: Համաձայն մասնագետի «Շուշան Պետրոսյան» բրենդը այնուամենայնիվ ակտուալ է, և կարող է ծանրակշիռ փաստարկ լինել իշխանությունների քաղաքական պլատֆորմի օգտին: Այսպիսով, կադրային փոփոխությունը չի նշանակում, որ հանրությունը այլևս չի տեսնի սիրված երգչուհուն նախընտրական քարոզչության շրջանում: